open-index/open-wikipedia-markdown huggingface dataset:
როლანდ ფიფია

**როლანდ ფიფია** (დ. 18 იანვარი, 1972, სოფ. სალმე, ახლანდ. გაგრის მუნიციპალიტეტი) — ქართველი ეკონომისტი და პოლიტიკური მოღვაწე.

დაამთავრა მოსკოვის სამომხმარებლო კოოპერაციის უნივერსიტეტი კომერციული საქმიანობის, ორგანიზაციისა და საქონელმცოდნეობის სპეციალობით. 1988–1990 წლებში იხდიდა სავალდებულო სამხედრო სამსახურს. 1992–1998 წლებში მუშაობდა სამომხმარებლო კოოპერაციის უნივერსიტეტში. 1998–2004 წლებში იყო სავაჭრო სახლ „ლიქსარის“ გენერალური დირექტორის მოადგილე. 2006–2008 წლებში — თხილის ქარხანა „არგონათსის“ დირექტორის მოადგილე, შესყიდვების მენეჯერი.

2008–2012 წლებში იყო საქართველოს VII მოწვევის პარლამენტის წევრი (წალენჯიხის მაჟორიტარი), საარჩევნო ბლოკიდან „ერთიანი ნაციონალური მოძრაობა — გამარჯვებული საქართველოსთვის“. 2020 წლის საპარლამენტო არჩევნებზე „ერთიანმა ნაციონალურმა მოძრაობამ“ და გაერთიანებულმა ოპოზიციამ „ძალა ერთობაშია“ წალენჯიხა-ჩხოროწყუ-მარტვილი-აბაშის საარჩევნო ოლქის მაჟორიტარობის კანდიდატად წარადგინა. მან ხმების 34,52% (20629) მიიღო და მეორე ადგილი დაიკავა.

## რესურსები ინტერნეტში 
## სქოლიო 
კატეგორია:დაბადებული 18 იანვარი
კატეგორია:დაბადებული 1972
კატეგორია:გაგრის მუნიციპალიტეტში დაბადებულები
კატეგორია:ქართველი ეკონომისტები
კატეგორია:საქართველოს VII მოწვევის პარლამენტის წევრები
მურთაზ ზოდელავა

**მურთაზ ზოდელავა** (დ. 18 აგვისტო, 1976, სოხუმი) — ქართველი  იურისტი და პოლიტიკური მოღვაწე. „ერთიანი ნაციონალური მოძრაობის“ პოლიტიკური საბჭოს წევრი.

1998 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სამართალმცოდნეობის ფაკულტეტი. 2000–2003 წლებში იყო შპს „სანდო, სააკაშვილი და კუკავა“ საადვოკატო კომპანიის იურისტი. 2004–2005 წლებში საქართველოს იუსტიციის უმაღლესი საბჭოს წევრის თანაშემწე, უფროსი კონსულტანტი. 2005–2007 წლებში საქართველოს პრეზიდენტის ადნმინისტრაციაში კადრების სამსახურის უფროსის მოადგილე, საქართველოს პრეზიდენტის საპარლამენტო მდივნის სამსახურის ანალიზისა და სამართლებრივი უზრუნველყოფის სამმართველოს უფროსი. 2007–2008 წლებში საქართველოს პროკურატურის სამართლებრივი უზრუნველყოფის დეპარტამენტის იურიდიული სამმართველოს უფროსი. 2008 წელს საქართველოს პრეზიდენტის საპარლამენტო მდივნი. 2008–2009 წლებში საქართველოს მე-7 მოწვევის პარლამენტის წევრი პარტიული სიით, საარჩევნო ბლოკიდან „ერთიანი ნაციონალური მოძრაობა – გამარჯვებული საქართველოსთვის“. თანამდებობა შეუწყდა 9 ოქტომბერს, სხვა თანამდებობაზე დანიშვნის გამო — აირჩიეს საქართველოს იუსტიციის უმაღლესი საბჭოს წევრად. 2009–2010 წლებში საქართველოს სახელმწიფო საკონსტიტუციო კომისიის წევრი; 2009–2012 წლებში საქართველოს მთავარი პროკურორი.

2020 წლის საპარლამენტო არჩევნებზე „ერთიანმა ნაციონალურმა მოძრაობამ“ და გაერთიანებულმა ოპოზიციამ „ძალა ერთობაშია“ ფოთი-სენაკი-ხობის საარჩევნო ოლქის მაჟორიტარობის კანდიდატად წარადგინა. მან ხმების 27,29% (16608) მიიღო და მეორე ადგილი დაიკავა.

## რესურსები ინტერნეტში 
* მურთაზ ზოდელავა — საქართველოს პარლამენტის ოფიციალური საიტი
* მურთაზ ზოდელავა  — ერთიანი ნაციონალური მოძრაობის საიტი
* მურთაზ ზოდელავა  — საქართველოს იუსტიციის უმაღლესი საბჭო საიტი

## სქოლიო 
კატეგორია:დაბადებული 18 აგვისტო
კატეგორია:დაბადებული 1976
კატეგორია:სოხუმში დაბადებულები
კატეგორია:ქართველი იურისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს VII მოწვევის პარლამენტის წევრები
ვილჰელმ რააბე

**ვილჰელმ რააბე**, (დ. 8 სექტემბერი, 1831, ეშერსჰაუზენი — გ. 15 ნოემბერი, 1910, ბრაუნშვაიგი) — გერმანელი მწერალი. რეალისტურად ასახა XIX საუკუნის გერმანიის პროვინციათა და ბერლინის გარეუბნელ ღარიბთა ცხოვრება. 

## ნაწარმოებები
*ბეღურას ქუჩის ქრონიკა, 1856, მოთხრობა
*საიდუმლოება, 1860, ისტორიული ნოველა
*შავი გალერა, 1861, ისტორიული ნოველა
*საუფლო კანცელარია, 1862, ისტორიული ნოველა
*მშიერი პასტორი, 1864, რომანი
*აბუ-ტელფანი, რომანი 1865-1867
*ბიუცოვის ბატები, 1869, ისტორიული ნოველა
*ჰორაკერი, 1876, რომანი

## ლიტერატურა
კატეგორია:დაბადებული 8 სექტემბერი
კატეგორია:დაბადებული 1831
კატეგორია:გარდაცვლილი 15 ნოემბერი
კატეგორია:გარდაცვლილი 1910
კატეგორია:გერმანელი მწერლები
კატეგორია:XIX საუკუნის გერმანელი რომანისტები
კატეგორია:გერმანელი მამაკაცი რომანისტები
კატეგორია:XIX საუკუნის გერმანელი მამაკაცი მწერლები
კატეგორია:მწერლები ანბანის მიხედვით
უარდ კანინგემი

**ჰაუარდ კანინგემი** (), ან **უარდ კანინგემი** (; დ. 26 მაისი, 1949, მიჩიგან-სიტი, ინდიანა, აშშ) — ამერიკელი პროგრამისტი, Wiki-ტექნოლოგიის გამომგონებელი, პატერნებისა და ექსტრემალური პროგრამირების ერთ-ერთი პიონერი.

დაიბადა 1949 წლის 26 მაისს მიჩიგან-სიტიში, ინდიანას შტატში. გაიზარდა ჰაილენდში, ლეიკის ოლქში (ინდიანა), სადაც დაამთავრა ადგილობრივი სკოლა. ბაკალავრის ხარისხი მიიღო პერდიუს უნივერსიტეტში, უესტ-ლაფეიტში 1978 წელს.

ვიკი-კონფეფციაზე მუშაობა დაიწყო 1980-იანების მიწურულს, რომლის რეალიზება პრაქტიკაში პირველად განახორციელა 1990-იანი წლების შუა პერიოდში. 1995 წლის 25 მარტს გაიხსნა ამ ტექნოლოგიაზე მომუშავე პირველი ვიკი-ქსელი, „პორტლენდის (პროგრამული კოდების) ნიმუშების საცავი, რისთვისაც დაიწერა პირველი ვიკი-ძრავი WikiWikiWeb. კანინგემის თქმით, ძრავს სახელი შეურჩია მას შემდეგ, რაც ჰონოლულუს საერთაშორისო აეროპორტში ყოფნისას, აეროპორტის თანამშრომელმა შესთავაზა მას ესარგებლა „ვიკი-ვიკი შატლით“ — მცირე ზომის ავტობუსი, რომელიც გადაადგილდება აეროპორტის ტერმინალებს შორის. სიტყვა „ვიკი“ მომდინარეობს ჰავაიურიდან, სადაც wikiwiki ნიშნავს „სწრაფს. 

2003-2005 წლებში კანინგემი მუშაობდა ამერიკულ კორპორაცია Microsoft-ში. 2005 წლის ოქტომბრიდან 2007 წლამდე იყო ფონდ Eclipse Foundation-ის დირექტორი. 2007-2011 წლებში იყო AboutUs-ის ტექნიკური დირექტორი.

კანინგემი არის 2001 წელს გამოცემული Wiki-ტექნოლოგიის სახელმძღვანელოს, „The Wiki Way“-ის თანაავტორი.

## რესურსები ინტერნეტში 
* The Portland Pattern Repository’s Wiki
* Ward’s Wiki signature page
* A Laboratory For Teaching Object-Oriented Thinking 
* ёThe Web’s wizard of working togetherЁ — პროფილი „The Oregonian“-ზე

## სქოლიო
კატეგორია:დაბადებული 1949
კატეგორია:დაბადებული 26 მაისი
კატეგორია:ამერიკელი პროგრამისტები
კატეგორია:Microsoft-ის თანამშრომლები
კატეგორია:XXI საუკუნის ამერიკელი არამხატვრული მწერლები
კატეგორია:პერდიუს უნივერსიტეტის კურსდამთავრებულები
კატეგორია:ცოცხალი ადამიანები
თამარ კვესიტაძე

**თამარ კვესიტაძე** (დ. 1968, თბილისი)  — ქართველი არქიტექტორი, ხელოვანი. 

დაამთავრა საქართველოს ტექნიკური უნივერსიტეტის არქიტექტურის ფაკულტეტი. თამარმა თოჯინების კეთება  დაიწყო.  შემდეგ ამერიკის შეერთებულ შტატებში წავიდა, სადაც მისი ნამუშევრებით დილერები და გალერეები დაინტერესდნენ. მან ზუსტად დაინახა საკოლექციო, უნიკალური თოჯინების ბიზნესი თავისი იერარქიებით და დახვეწილ დასავლურ  ტექნოლოგიებს მაღალმხატვრული ინდივიდუალური შემოქმედებითი ხერხები დაუპირისპირა.  ექვსი წლის განმავლობაში ის ქმნიდა, ფენდა და ყიდდა თოჯინებს. შემდეგ გამოეთხოვა ამ სენტიმენტალურ-ფანტასტიკურ ჟანრს და  უფრო ღრმა, თანამედროვე  სკულპტურულ ფორმებზე და მათ დინამიკაზე, პლასტიკაზე დაიწყო ფიქრი. სწორედ ამ დროს გაიცნო პაატა სანაია, რომელიც მისი თანაავტორი გახდა. 2000 წელს პაატა სანაიასთან ერთად Tamara Studio დააარსა.  

თამარ კვესიტაძე სხვადასხვა დროს ცხოვრობდა და მუშაობდა იტალიასა და აშშ-ში. მხატვრის გამოფენები გაიმართა აშშ-სა და ევროპის მრავალ ქვეყანაში. 2007 წელს კი იგი საქართველოს სახელით წარსდგა ვენეციის 52-ე ბიენალეზე, სადაც გამოფინა თავისი დახვეწილი, გამართული მექანიზმებით მოძრავი სკულპტურები. სწორედ ამ დროს დაიწყო თამარ კვესიტაძის სიმბოლურმა „ქალმა და მამაკაცმა“ ცხოვრებისეული ციკლი – მისი მცირე ზომის ვერსია იტალიაში გაიყიდა, ამას მოჰყვა გამოფენა ლონდონში და დღეს უკვე „ალი და ნინოდ“ მონათლული 9-მეტრიანი ქანდაკება ღია ცის ქვეშ, ბათუმის ზღვის სანაპიროზე, ბულვარში დგას. 

თამარ კვესიტაძე პირველი თანამედროვე ქართველი მხატვარია, რომლის ნამუშევრები Google-მა თავის პლატფორმაზე ჩატვირთა. Google Arts & Culture — ესაა 70 ქვეყნის 1200 მუზეუმის, გალერეისა და სხვა ორგანიზაციების ექსპონატების ონლაინ-დათვალიერების საშუალება. 

## რესურსები ინტერნეტში
*„ალი და ნინო“ - ერთ-ერთი ყველაზე რომანტიკული ქანდაკება მსოფლიოში

კატეგორია:დაბადებული  1968
კატეგორია:საქართველოს ტექნიკური უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ცოცხალი ადამიანები
არიანა მარი

**არიანა მარი** (დ. 15 მარტი, 1993, დალასი, აშშ) — ამერიკელი პორნომსახიობი. კარიერა დაიწყო 2013 წელს. არიანა მარიმ მონაწილეობა მიიღო 417 ფილმში, მოგებული აქვს 2 ჯილდო. უმუშავია სტუდიებისთვის: Mile High, Bang Productions, Adam & Eve, Girlfriends Films, Kick Ass Pictures, Evil Angel, Pure Play Media და Pulse Distribution. გარდა ამისა მას უმუშავია საიტებისათვის: Mofos, Bang Bros, HD Passion, Digital Desire, Naughty America და Vixen.

## რესურსები ინტერნეტში
* 

კატეგორია:დაბადებული 15 მარტი
კატეგორია:დაბადებული 1993
კატეგორია:ამერიკელი ქალი პორნომსახიობი
კატეგორია:ცოცხალი ადამიანები
ოთარ ღორჯომელაძე

**ოთარ ღორჯომელაძე** (დ. 15 მაისი, 1955) — ქართველი მეცნიერი, პოლიტიკოსი, სოფლის მეურნეობის მუშაკი.

1982 წელს დაამთავრა საქართველოს სუბტროპიკული ინსტიტუტი. 1999 -2004 წლებში იყო საქართველოს მე-5 მოწვევის პარლამენტის წევრი (ხულოს მაჟორიტარი), საარჩევნო ბლოკი საინიციატივო ჯგუფი . 2004-2008 წლებში იყო საქართველოს მე-6 მოწვევის პარლამენტის წევრი (ხულოს მაჟორიტარი), საარჩევნო ბლოკი „დემოკრატიული აღორძინების კავშირი “.

## რესურსები ინტერნეტში
კატეგორია:დაბადებული 15 მაისი
კატეგორია:დაბადებული 1955
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
ოთარ
ირაკლი ღუდუშაური

**ირაკლი ღუდუშაური** (დ. 15 მაისი, 1924, სოფელი სნო, ყაზბეგის რაიონი — გ. იანვარი, 2009) — ქართველი ინჟინერი, მეცნიერი, პედაგოგი, პოლიტიკოსი.

1950 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 15 მაისი
კატეგორია:დაბადებული 1924
კატეგორია:გარდაცვლილი 2009
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1950)
კატეგორია:ყაზბეგის მუნიციპალიტეტში დაბადებულები
ი
თეიმურაზ ღოღობერიძე

**თეიმურაზ ღოღობერიძე** (დ. 22 აგვისტო, 1954, თბილისი) — ქართველი ბიზნესმენი, ინჟინერი.

1980 წელს დაამთავრა საქართველოს პოლიტექნიკური ინსტიტუტის კავშირგაბმულობის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 22 აგვისტო
კატეგორია:დაბადებული 1954
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1980)
კატეგორია:თბილისში დაბადებულები
ზეზვა ღუღუნიშვილი

**ზეზვა ღუღუნიშვილი** (დ. 9 ივლისი, 1940, თბილისი — გ. 1 ნოემბერი, 2008) — ქართველი პოლიტიკოსი, ჯანმრთელობის დაცვის მუშაკი.

1965 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (თბილისის ჩუღურეთის მაჟორიტარი), საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
*ზეზვა ღუღუნიშვილი — ბიბლიოვიკი

კატეგორია:დაბადებული 9 ივლისი
კატეგორია:დაბადებული 1940
კატეგორია:გარდაცვლილი 1 ნოემბერი
კატეგორია:გარდაცვლილი 2008
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:თბილისში დაბადებულები
იულიუს რააბი

**იულიუს რააბი**, (დ. 29 ნოემბერი, 1891, სანქტ-პელტენი — გ. 8 იანვარი, 1964, ვენა) — ავსტრიელი პოლიტიკოსი და სახელმწიფო მოღვაწე, 

## ბიოგრრაფია
იყო ავსტრიის ვაჭრობის და ტრანსპორტის მინისტრი კურტ შუშნიგის მთავრობაში. 1938 წელს ავსტრიის ანშლუსის შემდეგ ჩამოშორდა პოლიტიკას. ავსტრიის გათავისუფლების შემდეგ მონაწილეობდა ავსტრიის სახალხო პარტიის შექმნაში, 1945-1951 წლებში იყო ამ პარტიის ვიცე-თავმჯდომარე, ხოლო 1951-1960 წლებში თავმჯდომარე. 1953-1961 წლებში იყო ავსტრიის ფედერაციის კანცლერი. 

## ლიტერატურა
კატეგორია:დაბადებული 29 ნოემბერი
კატეგორია:დაბადებული 1891
კატეგორია:გარდაცვლილი 8 იანვარი
კატეგორია:გარდაცვლილი 1964
კატეგორია:ავსტრიის კანცლერები
ვახტანგ ყანჩაველი

**ვახტანგ ყანჩაველი** (დ. 27 ოქტომბერი, 1946, გორი — გ. 4 დეკემბერი, 2020) — ქართველი ინჟინერი.

1976 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (გორის მაჟორიტარი), საარჩევნო ბლოკიდან „საქართველოს მოქალაქეთა კავშირი“.

## რესურსები ინტერნეტში
## სქოლიო
კატეგორია:დაბადებული 27 ოქტომბერი
კატეგორია:დაბადებული 1946
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1976)
კატეგორია:გორში დაბადებულები
კატეგორია:გარდაცვლილი 4 დეკემბერი
კატეგორია:გარდაცვლილი 2020
ვახტანგ
იოჰან გეორგ გიხტელი

**იოჰან გეორგ გიხტელი** (; დ. 14 მარტი, 1638, რეგენსბურგი — გ. 21 იანვარი, 1710, ამსტერდამი) — გერმანელი მისტიკოს-თეოლოგი და სპირიტუალისტი.

## ბიოგრაფია 
დაიბადა საგადასახადო ინსპექტორის ოჯახში. თავდაპირველად სტრასბურგში სწავლობდა თეოლოგიას, შემდეგ დაკავდა იურისპრუდენციის შესწავლით; სწავლის დასრულების შემდეგ, იგი მცირე ხნით მუშაობდა შპეიერში იურისტად, მაგრამ 1664 წელს გიხტელი დაბრუნდა რეგენსბურგში. ახალგაზრდობიდანვე მას სჯეროდა, რომ ოცნებებსა და ხედვებში მას შეეძლო პირდაპირ ურთიერთობა ჰქონოდა ზეციურ სამყაროსთან. უნგრელი ბარონ იუსტინიან ფონ ვოლცის ნახვისა და მისი გეგმების, რომლებიც პროტესტანტული ეკლესიის რადიკალურ რეფორმას უკავშირდებოდა, გაცნობის შემდეგ , მან ლუთერანობა „მკვდრად“ ჩათვალა და მასთან ერთად შეეცადა განეხორციელებინა პროექტი „*Christerbauliche Jesusgesellschaft*“ ქრისტიანთა ცხოვრების გასაუმჯობესებლად და წარმართთა მოქცევისთვის.

სხვა „მეოცნებებთან“ დაახლოებით (მათ შორისაა ფრიდრიხ ბრეკლინგი ჰოლანდიიდან), გიხტელი სულ უფრო და უფრო გამსჭვალული ხდება იმ რწმენით, რომ „ღმერთი არ არის ჩვენს გარეთ, საკუთარ თავში უნდა ვეძიოთ“. ლუთერანული დოგმატიკის მთელი სქოლასტიკა მას ყალბად მიაჩნდა; პირველ რიგში, ის ეწინააღმდეგებოდა გამართლების დოქტრინას. ნიურნბერგის სამღვდელოებსთან კონფლისქტის შემდეგ ის ანაბაპტიზმში დაადანაშაულეს და დააპატიმრეს, ხოლო 1665 წელს იგი რეგენსბურგიდან გააძევეს. ამის მას შემდეგ, ის ორი წლის განმავლობაში დაეხეტებოდა გერმანიის მიწებზე, სანამ 1667 წელს მას არ შეაფარებდა ზვოლესთან ახლოს მდებარე თავშესაფარი, სადაც მან ჩაიბარა პასტორის პოსტი. 1668 წელს ამსტერდამის კონსტრატორთან კონფლიქტის შემდეგ მან დაკარგა ეს პოსტი და ის გააძევეს ზვოლედან. ამის შემდეგ ის გადავიდა ამსტერდამში, სადაც ის ცხოვრობდა რამდენიმე მის მიმდევართან ერთად. ის გარდაიცვალა გაჭირვებაში. სიკვდილამდე ის ძირითადად მხოლოდ შემოწირულობებით ცხოვრობდა, რადგან განიხილავდა ნებისმიერი შფოთვათ, რომელიც დაკავშირებულია ამქვეყნიურ საქმეებთან, ეშმაკისეული ცდუნებად. 1682 წელს მან პირველმა გამოაქვეყნა მისტიკოსი იაკობ ბემეს შრომები (ამსტერდამი, 2 ტომი).

ბროკჰაუზისა და ეფრონის ენციკლოპედიური ლექსიკონის შეფასებით, გიხტელის სწავლებები წარმოადგენს „მხოლოდ შემდგომ პრაქტიკულ დასკვნას ბოემის თეოსოფიიდან“. მისი თეორიის ძირითადი ასპექტები იყო ქრისტიანის უშუალო კავშირი ღმერთთან, ნებაყოფლობითი სიღარიბე, აგრეთვე მიწიერი სიყვარულის უარყოფა და ქორწინებაზე უარი, რადგან, მისი აზრით, ჭეშმარიტი ქრისტიანი დაქორწინებულია ზეციურ სოფიაზე; კერძოდ, ამ მიზეზით მან გააკრიტიკა მარტინ ლუთერი სასულიერო პირების უბიწოების გაუქმების გამო. მისი სწავლების მიმდევრებს უწოდებდნენ გიხტელიანებს, ანუ ანგელოზთა ძმებს (Engelsbrüder). ზოგიერთი ცნობით, XIX საუკუნის დასაწყისში მათი თემები, თუმც მცირე რაოდენობით, არსებობდნენ ამსტერდამსა და ლეიდენში, ზოგან კი გერმანიაში (ბერლინი, მაგდებურგი, დრეზდენი და ნორდჰაუზენი). გიხტელის ზოგიერთი წერილი მისგან დაუკითხავად  გამოაქვეყნა გოტფრიდ არნოლდმა 1701 წელს, სხვები 1708 წელს; შემდეგ მთელი კრებული გამოჩნდა სათაურით „პრაქტიკული თეოსოფია“ (Theosophia practica. Halten u. Kämpfen ob dem heiligen Glauben bis ans Ende, ლეიდენი, 1722).

## რესურსები ინტერნეტში 
## სქოლიო 
კატეგორია:გერმანელი თეოლოგები
ბორის დემეტრაძე

**ბორის დავითის ძე დემეტრაძე** (დ. 5 იანვარი, 1934, თბილისი, — გ. 17 ივლისი, 2000, იქვე) — ქართველი სამთო ინჟინერი. პროფესორი (1985), საქართველოს საინჟინრო აკადემიის ნამდვილი წევრი (2000).

დაამთავრა საქართველოს პოლიტექნიკური ინსტიტუტი (1957). 1957–1959 წლებში მუშაობდა დონბასის შახტებში, 1960–1972 წლებში — სხვადასხვა პარტიულ-სამეურნეო სამუშაოზე საქართველოში. 1984–1989 წლებში იყო საქართველოს პოლიტექნიკური ინსტიტუტის სამთო ფაკულტეტის დეკანი, 1989 წლიდან გარდაცვალებამდე — სასარგებლო წიაღისეულის საბადოთა დამუშავების კათედრის გამგე. საქართველოს სამთო საზოგადოების თავმჯდომარე (1998), „სამთო ჟურნალის“ დამაარსებელი და მთავარი რედაქტორი (1998). 1993 წელს საქართველოს ტექნიკურ უნივერსიტეტში სასწავლო შახტი-ლაბორატორიის შექმნისათვის ავტორთა ჯგუფს, რომელსაც იგი ხელმძღვანელობდა, მიენიჭა საქართველოს სახელმწიფო პრემია. დაჯილდოებულია სახელმწიფო ჯილდოებით, მათ შორის, ღირსების ორდენით (1997).

## ბიბლიოგრაფია
* მარგი წიაღისეულის მოპოვება, თბ., 1980; 
* ქანების მასივის მდგრადობის მართვა, ნაწ. 1, თბ., 1982.
## ლიტერატურა
კატეგორია:დაბადებული 5 იანვარი
კატეგორია:დაბადებული 1934
კატეგორია:გარდაცვლილი 17 ივლისი
კატეგორია:გარდაცვლილი 2000
კატეგორია:ქართველი ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები (1957)
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
კატეგორია:საქართველოს სახელმწიფო პრემიის ლაურეატები
რაბაული

**რაბაული** — ქალაქი და ნავსადგური პაპუა-ახალ გვინეაში, კუნძული ახალი ბრიტანეთის ჩრდილო-აღმოსავლეთ ნაპირზე, ბისმარკის არქიპელაგის მთავარი სავაჭრო ცენტრი. 

## ლიტერატურა
კატეგორია:პაპუა-ახალი გვინეის ქალაქები
რაჩია დემირხანოვი

**რაჩია არამის ძე დემირხანოვი** (დ. 24 დეკემბერი, 1914, თბილისი, — გ. 29 ოქტომბერი, 1956, სოხუმი) — საქართველოში მოღვაწე ფიზიკოსი. ფიზიკამათემატიკის მეცნიერებათა დოქტორი (1964), პროფესორი (1968). 

## ბიოგრაფია
დაამთავრა თბილისის რკინიგზის ტრანსპორტის ინჟინერთა ინსტიტუტი (1938). მუშაობდა ბაქოს ნავთობის სამეცნიერო-კვლევითი ინსტიტუტსა (1938–1942) და თბილისია ამიერკავკასიის საინჟინრო-სამშენებლო ინსტიტუტში (1942–1946), 1946 წელს მივლინებულ იქნა სოხუმის „ობიექტზე“ (1956 წლიდან სოხუმის ფიზიკა-ტექნიკის ინსტიტუტი). ურანის იზოტოპების განცალკევების ელექტრომაგნიტური მეთოდის დამუშავებისათვის მიენიჭა სსრკ სახელმწიფო პრემია (1951, სხვებთან ერთად). იყო მნიშვნელოვანი შრომების ავტორი პლაზმისა და ამჩქარებლების ფიზიკაში. დაამუშავა პლაზმური გაწმენდისა და რექტიფიკაციის მეთოდები, რომლებმაც საფუძველი ჩაუყარა ზესუფთა აირების მიღების ეფექტურ ტექნოლოგიებს ბირთვული რეაქტორებისათვის. მართვადი თერმობირთვული რეაქციის პრობლემის კვლევის პროცესში პლაზმაში დამატებითი ენერგიის შესაყვანად პირველმა გამოიყენა მაღალსიხშირული ელექტრომაგნიტური ველი. 

## ლიტერატურა
კატეგორია:დაბადებული 24 დეკემბერი
კატეგორია:დაბადებული  1914
კატეგორია:გარდაცვლილი 29 ოქტომბერი
კატეგორია:გარდაცვლილი 1956
კატეგორია:თბილისში დაბადებულები
კატეგორია:ქართველი ფიზიკოსები
კატეგორია:სსრკ-ის სახელმწიფო პრემიის ლაურეატები
გოტფრიდ არნოლდი

**გოტფრიდ არნოლდი** (; დ. 5 სექტემბერი, 1665 — გ. 30 მაისი, 1714) — პროტესტანტული ეკლესიის ისტორიკოსი. მოღვაწეობდა XVII საუკუნის ბოლოს და XVIII საუკუნის დასაწყისში.

## ბიოგრაფია 
გოტფრიდ არნოლდი დაიბადა პედაგოგის ოჯახში.

სწავლობდა თეოლოგიას ვიტენბერგის უნივერსიტეტში. ქალაქ დრეზდენში იგი შეხვდა აღიარებულ ლუთერანელ თეოლოგ ფილიპ იაკობ სპენერს და მის მიერ მოქცეული იქნა ეგრეთ წოდებულ „შინაგან ქრისტიანობად“.

1696 წელს არნოლდმა დაწერა *Die erste Liebe, di wahre Abbildung der ersten Christen.*

1697 წელს მიიწვიეს გისენის უნივერსიტეტის ისტორიის პროფესორის თანამდებობაზე. 1698 წელს მან ეს თანამდებობა დატოვა, რადგან ღვთისმოსაობა არ აძლევდა მას საშუალებას შეურიგებოდა საერო სწავლის ამაოებას და უნივერსიტეტის არეულ ყოფას.

1700 წელს არნოლდი საქს-ეიზენახის დაქვრივებული ჰერცოგინიას კარის პასტორი იყო, მაგრამ  1702 წელს იგი დაითხოვეს ამ თანამდებობიდან.

1708 წელს იგი იყო მქადაგებელი და ინსპექტორი ვერბენში, ხოლო 1707 წელს პასტორი პერლბერგში ბრანდენბურგში.

გოტფრიდ არნოლდი გარდაიცვალა 1714 წლის 30 მაისს გულის შეტევის შედეგად, რომელიც გამოიწვია პრუსიელო რეკრუტერების ქცევაც, როცა ისინი ეკლესიაში ღვთისმსახურების დროს შეიჭრნენ.

XIX საუკუნის ბოლოსა და XX საუკუნის დასაწყისში ბროკჰაუზისა და ეფრონის ენციკლოპედიური ლექსიკონის გვერდებზე გამოქვეყნდა მისი საქმიანობის შემდეგი შეფასება: „მისი ყველაზე მნიშვნელოვანი ნამუშევარია *Unparteische Kirchen— und Ketzerhistorie* (2 ტომი, ფრანკფურტი, 1699; 1700-15; 1729; 3 ტ., შაფგ., 1740-42).*

თავად არნოლდმა, რომელმაც თავის ჩანაწერებში ეკლესიის დანგრევის სევდიანი ამბავი ყვებოდა, სასოწარკვეთილი აღნიშნავდა: „ასეთ უვიც დროში, არც სამღვდელოებას და არც ერისკაცებს შორის კარგი არაფერი მოიძებნება“.

არნოლდიმრავალი წმინდა საგალობელი, რომლებიც მის ნამუშევრებში იყო მიმოფანტული, კნაპმა და ემანმა შეაგროვეს და გამოაქვეყნეს 1845-1856 წლებში (შტუტგარტი).

## ბიბლიოგრაფია 
* „*Unparteische Kirchen— und Ketzerhistorie*“ (3 ტომი)
* „*Historia et descriptio theosophiae*“ (1702; გერმანულად 1703),
* „*Das Leben der Gläubigen*“ (1701),
* „*Das Greheimniss der göttlichen Sophia*“ (1700)
* „*Die erste Liebe, d. i. wahre Abbildung der ersten Christen*“ (1696)

## ლიტერატურა 
* 
* Дибелия, «*Gottfr. A. Sein Leben und seine Bedeutung für die Kirche und Theologie*» (Берлин, 1873).
*Werner Raupp: Arnold, Gottfried (Pseudonym: Christophorus Irenaeus), in: Biographisch-Bibliographisches Kirchenlexikon (BBKL), Vol. 20, Nordhausen: Bautz 2002 (ISBN 3-88309-091-3), Col. 46–70 (with detailed bibliography).
*Werner Raupp: *Arnold, Gottfried.* In: Heiner F. Klemme, Manfred Kuehn (Ed.): *Dictionary of Eighteenth-Century German Philosophers.'' Vol 1, London/New York 2010, p. 34–36.

## სქოლიო 
კატეგორია:გერმანელი ისტორიკოსები
კატეგორია:ქრისტიანი მწერლები
ლამინგტონი

**ლამინგტონი** - ავსტრალიური ნამცხვარი, რომელიც მზადდება კარაქის  კვადრატებისგან, გარედან დაფარულია შოკოლადის სოუსითა და ქოქოსით. შეიცავს კრემის რამდენიმე ფენას და სხვადასხვა ხილს, ძირითადად, მარწყვს. შოკოლადის მოსხმის შემდგომ მას აყოვნებენ, რათა შედგეს კარგი ტექსტურა. ლამინგტონის ბისკვიტი ინამება სხვადასხვა საშუალებით, ხშირად ალკოჰოლითაც. იგი შესაძლოა შეგვხვდეს ისეთი ვარიაციებით, როგორებიცაა თხილი ქოქოსის მაგივრად ან შედედებული რძე შოკოლადის მაგივრად, აგრეთვე იგი შესაძლოა სულ სხვა ფორმისა და ზომის იყოს განსხვავებით ტრადიციული ლამინგტონისა.

## წარმოშობა 
ლამინგტონს უწოდეს ლორდ ლამინგტონის სახელი, რომელიც მსახურობდა კუინზლენდის გუბერნატორად 1896 - 1901 წლებში. 

ასევე განიხილეს რეცეპტის გამომგონებლის ვინაობა. ვერსიების უმეტესობა  ლორდ ლამინგტონის შეფს უკავშირებს რეცეპტის გამოგონებას, ფრანგ არმანდ გალანდს, რომელსაც მოულოდნელად მოუწოდა მოულოდნელი სტუმრების გამოკვება. მხოლოდ შეზღუდული ინგრედიენტების გამოყენებით, გალანდმა მოჭრა წინა დღეს გამომცხვარი ფრანგული ვანილის ღრუბელი, ნაჭრები შოკოლადში ჩაყარა და ქოქოსში ამოავლო. გალანდის დესერტით აღფრთოვანებულმა სტუმრებმა, როგორც ამბობდნენ, ლამინგტონის  რეცეპტიც კი მოითხოვეს.  ქოქოსი იმ დროს ევროპულ სამზარეულოში ფართოდ არ გამოიყენებოდა, მაგრამ გალანდისთვის ეს ყოველივე ნაცნობი იყო, რადგან ცოლი ტაიტიდან ჰყავდა, სადაც ქოქოსი ჩვეულებრივი ინგრედიენტი იყო.

## თანამედროვე დღეს 
ლამინგტონი კვლავაც დიდი პოპულარობით სარგებლობს ავსტრალიასა და ახალ ზელანდიაში. ზოგიერთი ავსტრალიერი მას შემოკლებით უწოდებს ,,Lammo"-ს. იგი გვხვდება ავსტრალიის თითქმის ყველა კაფესა თუ რესტორანში და დიდი ყურადღებით სარგებლობს ყურადსაღებ ღონისძიებებზე. დიდ ბრიტანეთში მას ყოველდღიურ ცხოვრებაში ძალიან ხშირად შეხვდებით, ძირითადად ოჯახში და ახლო წრეში.

## სახეობები 
მსგავსი, მაგრამ უფრო მცირე ზომის საკონდიტრო ნაწარმი სამხრეთ აფრიკაში ცნობილია, როგორც ,,ystervarkies(პატარა ფაფუკები), ხოლო აშშ-ის ქალაქ კლივლენდში მათ ქოქოსის ზოდებს უწოდებენ.  კიდევ ერთ მსგავს დესერტს, რომელიც ცნობილია čupavci ან ქოქოსის კუბებად, მიირთმევენ სლოვენიაში, სერბეთში, ბოსნია-ჰერცეგოვინაში, ხორვატიაში, უნგრეთსა და რუმინეთში. სამხრეთი ბრიტანეთის საზღვარგარეთის პატარა კუნძულ წმინდა ელენეს კუნძულს აქვს მსგავსი ვარიანტი, რომელსაც ქოქოსის თითები ეწოდება, რომელიც ტრადიციულად მზადდება სპეციალური შემთხვევებისთვის, როგორიცაა ქორწილები და დაბადების დღეები. 

ახალ ზელანდიაში პოპულარულია ჟოლოს ვარიანტი.

## რესურსები ინტერნეტში 
* https://www.recipetineats.com/classic-lamingtons/
* https://www.taste.com.au/recipes/lamingtons-2/1e80f6e8-a459-4b79-814b-cfeda0cf3116
* https://www.sweetestmenu.com/easy-homemade-lamingtons/
ართხმოს სამაროვანი

**ართხმოს სამაროვანი** — ფეოდალური ხანის არქეოლოგიური ძეგლი ყაზბეგის მუნიციპალიტეტის სოფელ ართხმოში. გათხარეს XIX საუკუნის 80-იან წლებში (ფ. ბაიერნი). გამოვლინდა კოლექტიური ქვის სამარხი, რომელშიც მიცვალებულებს ჩატანებული ჰქონდათ სასაფეთქლე რგოლები, ბრინჯაოს ორნამენტირებული სამაჯური, საკინძები, ბეჭდები, ღილები, მოჭიქული ავგაროზი, რომბისებრი ფორმის გრძელმასრიანი რკინის ისრისპირები. ეს უკანასკნელი ქართლში (ურბნისი, დმანისი) აღმოჩენილი ანალოგიური მასალის მსგავსია.

## ლიტერატურა
კატეგორია:ყაზბეგის მუნიციპალიტეტის არქეოლოგიური ძეგლები
ზუმრუდ ყურბანოვი

**ზუმრუდ ყურბანოვი** (დ. 20 აგვისტო, 1963) — ქართველი პოლიტიკოსი.

დაამთავრა ბაქოს სახელმწიფო პედაგოგიური ინსტიტუტი სპეციალობით აზერბაიჯანული ენა და ლიტერატურა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 20 აგვისტო
კატეგორია:დაბადებული 1963
კატეგორია:საქართველოს V მოწვევის პარლამენტის წევრები
ესპანეთის პრიმერა დივიზიონი 2019-2020

**ესპანეთის პრიმერა დივიზიონი 2019-2020** — ესპანეთის პრიმერა დივიზიონის 89-ე გათამაშება. სეზონი დაიწყო 2019 წლის 16 აგვისტოს და უნდა დასრულებულიყო მაისში, მაგრამ კორონავირუსის პანდემიის გამო, სეზონი ივლისში დასრულდა. ტურნირი რიგით 34-ედ მოიგო მადრიდის „რეალმა“. ჩემპიონატიდან გავარდნენ „მალიორკა“, „ლეგანესი“ და „ესპანიოლი“.

## სტატისტიკა
### ბომბარდირები
## რესურსები ინტერნეტში
* ესპანეთის პრიმერა დივიზიონის ოფიციალური საიტი

## სქოლიო
კატეგორია:ესპანეთის პრიმერა დივიზიონის სეზონები
არმაზ შამანაური

**არმაზ შამანაური** (დ.  25 ივნისი, 1957, თბილისი) — ქართველი პოლიტიკოსი.

1979 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საინჟინრო-ეკონომიკური ფაკულტეტი. 1999-2002 წლებში იყო საქართველოს მე-5 მოწვევის პარლამენტის წევრი (მცხეთის მაჟორიტარი), საარჩევნო ბლოკი „ საქართველოს მოქალაქეთა კავშირი “.

## რესურსები ინტერნეტში
*არმაზ შამანაური — ბიბლიოვიკი

კატეგორია:დაბადებული 25 ივნისი
კატეგორია:დაბადებული 1957
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გულნარა შელია

**გულნარა შელია** (დ. 9 სექტემბერი, 1952, ქუთაისი) — ქართველი ექიმი, პოლიტიკოსი.

1976 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი “.

## რესურსები ინტერნეტში
*გულნარა შელია — ბიბლიოვიკი

კატეგორია:დაბადებული 9 სექტემბერი
კატეგორია:დაბადებული 1952
კატეგორია:ქართველი ექიმები
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქუთაისში დაბადებულები
სამეფო პრინცესა

**სამეფო პრინცესა** () — ბრიტანული არისტოკრატიული წოდება, რომელიც ენიჭება მონარქის უფროს ქალიშვილს. ტრადიციისამებრ, ამ წოდებას პრინცესა სიცოცხლის ბოლომდე ინარჩუნებს და მხოლოდ მისი გარდაცვალების შემდეგ გადაეცემა იგი სხვა მონარქის უფროს ასულს. წოდება 1631 წელს გამოიგონა მეფე ჩარლზ I-მა თავისი პირველი ქალიშვილის, პრინცესა მერისათვის და იგი დღემდე არსებობს. დღეისათვის სამეფო პრინცესა დედოფალ ელისაბედ II-ის ერთადერთი ქალიშვილი, პრინცესა ანაა, მის შემდეგ კი მას პრინცი ულიამის ასული, პრინცესა შარლოტა მიიღებს.

## სამეფო პრინცესების სია 
## იხილეთ აგრეთვე 
* უელსის პრინცესა
* ასტურიის პრინცი

## ლიტერატურა 
* "Royal Titles: Style and Title of the Princess Royal". The British Monarchy. n.d. Archived from the original on July 27, 2008. Retrieved 8 July 2014.
*  "The Princess Royal". The British Monarchy. n.d. Retrieved 8 July 2014.
*  Panton, Kenneth J. (2011). Historical Dictionary of the British Monarchy. Lanham, Maryland, US: Scarecrow Press, Inc. pp. 381–2. Retrieved 8 July 2014.
*  Davies, Nicholas (2013). Elizabeth II: Behind Palace Doors. Random House. ISBN 9781780578279. Until Elizabeth gave her the title, Anne's correct form of address had been a mouthful, 'Her Royal Highness the Princess Anne, Mrs Mark Phillips'.
*  Nullum scutagium vel auxilium ponatur in regno nostro.... nisi.... ad filiam nostram primogenitam semel maritandam[1]
*  si home violast la compaigne le roy, ou leigne file le roy nient marie, ou la compaigne leigne fitz et heire le roy.... doit estre ajugge treson a nostre Seigneur le Roi[2]
*  "Princess Royal". folkopedia.efdss.org. English Folk Dance and Song Society. 2 July 2007.
*  McCargo, Duncan (2010), "Thailand", Regional Oulook: Southeast Asia 2010-2011 (Institute of Southeast Asian Studies): 55

კატეგორია:არისტოკრატიული წოდებები
კატეგორია:ინგლისის ისტორია
კატეგორია:გაერთიანებული სამეფოს ისტორია
მერაბ შენგელია

**მერაბ შენგელია** (დ. 18 იანვარი, 1961, თბილისი) — ქართველი პოლიტიკოსი.

1982 წელს დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტის მანქანათმშენებლობის ტექნოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს აღორძინება“.

## რესურსები ინტერნეტში
*მერაბ შენგელია — ბიბლიოვიკი

კატეგორია:დაბადებული 18 იანვარი
კატეგორია:დაბადებული 1961
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1982)
კატეგორია:თბილისში დაბადებულები
ზაქარია შერაზადიშვილი

**ზაქარია შერაზადიშვილი** (დ. 16 ნოემბერი, 1970, თბილისი) — ქართველი ეკონომისტი, პოლიტიკოსი.

1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2004-2006 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები“.

## რესურსები ინტერნეტში
კატეგორია:დაბადებული 16 ნოემბერი
კატეგორია:დაბადებული 1970
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ზაქარია
რევაზ ყიფიანი

**რევაზ (სოსო) ყიფიანი** (დ. 26 ნოემბერი, 1927, ზესტაფონი — გ. ოქტომბერი, 2009) — ქართველი თანამდებობის პირი, იურისტი, პოლიტიკოსი.

1952 წელს დაამთავრა მოსკოვის იურიდიული ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი (ტყიბულის მაჟორიტარი), საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 26 ნოემბერი
კატეგორია:დაბადებული 1927
კატეგორია:საქართველოს V მოწვევის პარლამენტის წევრები
კატეგორია:ზესტაფონში დაბადებულები
რ
ზურაბ შხვაცაბაია

**ზურაბ შხვაცაბაია** (დ. 5 მარტი, 1946, თბილისი) — ქართველი ინჟინერი, პედაგოგი, პოლიტიკოსი.

1969 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა — დემოკრატები “.

## რესურსები ინტერნეტში
## სქოლიო
კატეგორია:დაბადებული 5 მარტი
კატეგორია:დაბადებული 1946
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1969)
კატეგორია:თბილისში დაბადებულები
ზურაბ
ჰუმუსი (საჭმელი)

thumb|200px|ჰუმუსი
**ჰუმუსი** — მუხუდოსგან დამზადებული ახლოაღმოსავლური საუზმეული (პიურე, პასტა).

## კერძი
აღნიშნული კერძი, პირველად XIII საუკუნის კაიროს რეცეპტებში იხსენიება.

კერძის მომზადებისას, ბარდის მარცვლებს ხარშავენ. საჭიროა მისი პიურესავით დასრესვა და მასვე უმატებენ დაუმუშავებელ ტაჰინს.

ხშირად ჰუმუსს ზეითუნის ზეთით, ოხრახუშითა და სუნელებით მიირთმევენ. მაგალითად ისრაელში მისი პოპულარობა იმან განაპირობა, რომ ამ ქვეყანაში მკაცრი რელიგიური კანონი უფლებას იძლევა, რომ ჰუმუსი ხორცსა და რძის პროდუქტებთან ერთად ჭამონ.

მსოფლიოს რესტორნებში ტრადიციულად, მას შემოგთავაზებენ როგორც ცალკე, აპეტაიზერად, რაიმე ბოსტნეულთან ერთად, ისე პიტის პურში გახვეულს, ან სხვა ნებისმიერი კერძის საკმაზის სახით, ხოლო რაც შეეხება სასურსათო მაღაზიებში ქილებითაც კი იყიდება, თუმცა ახალდამზადებული გაცილებით გემრიელი და არომატულია.

XXI საუკუნის დასაწყისში ჰუმუსმა პოპულარობა მოიპოვა ამერიკის შეერთებულ შტატებში და სხვა განვითარებულ ქვეყნებში ვეგეტარიანელებსა და იმ ადამიანებში, რომლებსაც არ შეეძლოთ წებოვანა და გლუტენის შემცველი პროდუქტების მიღება. .

2016 წლისთვის ჰუმუსის წამყვანმა მწარმოებელმა კომპანიამ, Sabra Dipping Company-მა, ჰუმუსის გაყიდვების 62 %-იანი წილი დააგროვა შეერთებულ შტატებში და 2017 წელს გაყიდვებით $1 მილიარდს გადააჭარბა.

დღეისათვის კერძი ყველაზე ფართოდ არის გავრცელებული შუა აღმოსავლეთის ქვეყნებში, ისრაელში, სირიაში, ლიბანში, იორდანიაში, თურქეთში, ასევე საბერძნეთსა და კვიპროსში.

## მომზადების წესი
ხშირად ჰუმუსი მზადდება მოხარშული წიწიბურისგან ან ბარდისგან, რომელიც ჰომოგენიზდება ხელით ან ბლენდერის გამოყენებით ზეითუნის ზეთის, ლიმონის წვენისა და სეზამის პასტის (ტაჰინის) დამატებით, მას ასევე გემოვნებით შეიძლება დაემატოს სანელებლები (განსაკუთრებით ნიორი, მარილი, ოხრახუში, ხახვი, დაფქვილი კვლიავი, ჩილი წიწაკა).

ჰუმუსი მდიდარია მცენარეული ცილებით, საკვები ბოჭკოებით, უჯერი ცხიმებით და რკინით.

## ინგრედიენტები
* ბარდა
* ლიმონის წვენი
* ტაჰინი
* ნიორი
* არარაფინირებული ზეითუნის ზეთი
* მარილი

## რესურსები ინტერნეტში
* ჰუმუსი 

## სქოლიო
კატეგორია:ებრაული სამზარეულო
კატეგორია:არაბული სამზარეულო
კატეგორია:ბერძნული სამზარეულო
კატეგორია:ლევანტის სამზარეულო
თინათინ ბერძენიშვილი

**თინათინ ბერძენიშვილი** (დ. 31 ოქტომბერი, 1979, თბილისი) — ქართველი ჟურნალისტი და მედიამენეჯერი, საქართველოს საზოგადოებრივი მაუწყებლის გენერალური დირექტორი. არის ევროპის მაუწყებელთა კავშირის (EBU) გენდერული თანასწორობის ჯგუფის ხელმძღვანელი, ევროპის მაუწყებელთა კავშირის მედიაკომიტეტის წევრი.

## ბიოგრაფია
### განათლება
2002 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტი, სამაგისტრო პროგრამა კინოს და სატელევიზიო მედიის ექსპერტი. 2022 წელს დაასრულა შოთა რუსთაველის სახელობის თეატრისა და კინოს სახელმწიფო უნივერსიტეტი, სადაც მიენიჭა მასობრივი კომუნიკაციის დოქტორის ხარისხი.

### კარიერა
1997–1999 წლებში ჟურნალისტად მუშაობდა გაზეთ „ქართული ფილმში“. 1999–2000 წლებში იყო ტელერადიო კომპანია „აუდიენციის“ ჟურნალისტი. 2000–2003 წლებში იყო ამავე სტუდიის გადაცემა „მეალომანიის“ ავტორი და ხელმძღვანელი. 2001–2003 წლებში იყო ART-IMEDI ვიდეო პროდუქციის მენეჯერი. 2003 წელს ტელეკომპანია „იმედზე“ მიჰყავდა გადაცემა „კლიპ-ლოტო“. 2006–2009 წლებში აზერბაიჯანში სადაზღვევო-საბროკერო კომპანია NLI LTD-ის PR მენეჯერი იყო. 2012–2013 წლებში საზოგადოებრივ მაუწყებელზე მიჰყავდა რამდენიმე გადაცემა. 2011–2014 წლებში იყო საზოგადოებრივი მაუწყებლის საზოგადოებასთან ურთიერთობის სამსახურის უფროსი, 2014–2015 წლებში კი ამავე ორგანიზაციის მერკეტინგის დეპარტამენტის დირექტორი. 2015–2016 წლებში იყო საზოგადოებრივი მაუწყებლის მედიის და კომუნიკაციების ბლოკის დირექტორი. 2016 წლის 21 ნოემბრიდან 2017 წლის 6 იანვრამდე ასრულებდა საზოგადოებრივი მაუწყებლის გენერალური დირექტორის მოვალეობას. 2017 წლის 6 იანვრიდან 2020 წლის 18 აგვისტომდე იყო საზოგადოებრივი მაუწყებლის გენერალური დირექტორის პირველი მოადგილე და მედიის და კომუნიკაციების ბლოკის დირექტორი. 2019 წლის 4 აპრილს დაინიშნა ევროპის მაუწყებელთა კავშირის გენდერული საკითხების ჯგუფის ხელმძღვანელად. ამავე დროს, არის ევროპის მაუწყებელთა კავშირის მედიაკომიტეტისა და ცენტრალური ევროპის ქვეყნების კომიტეტის წევრი. 2020 წლის 18 აგვისტოდან 2020 წლის 25 სექტემბრამდე იყო საზოგადოებრივი მაუწყებლის გენერალური დირექტორის მოვალეობის შემსრულებელი.

2020 წლის 25 სექტემბერს თინათინ ბერძენიშვილი საზოგადოებრივი მაუწყებლის სამეურვეო საბჭომ გენერალურ დირექტორად აირჩია.

## რესურსები ინტერნეტში
*ბიოგრაფია 1tv.ge
*ბიოგრაფია 1tv.ge

## სქოლიო
კატეგორია:დაბადებული 31 ოქტომბერი
კატეგორია:დაბადებული 1979
კატეგორია:ქართველი ქალი ჟურნალისტები
კატეგორია:თბილისის თეატრისა და კინოს უნივერსიტეტის კურსდამთავრებულები
კატეგორია:თბილისში დაბადებულები
თინათინ
ელიზაბეთ ფილპოტი

**ელიზაბეტ ფილპოტი** (; დ. 1780, ინგლისი — გ. 1857, ლაიმ-რეჯისი) — ინგლისელი პალეონტოლოგი და ნამარხების შემგროვებელი.

## ბიოგრაფია 
ელიზაბეტ ფილპოტი ინგლისში 1780 წელს დაიბადა. მისი წარმოშობისა და ცხოვრების შესახებ ცოტა რამ არის ცნობილი. მას ჰყავდა ძმა და ორი და, მერი და მარგარეტი. 1805 წელს დები დასახლდნენ ლაიმ-რეჯისში (დორსეტის საგრაფო), იმ სახლში, რომელიც ძმამ მათ აჩუქა. ყველა მათგანი კარგად იყო განათლებული, მაგრამ ფინანსურად უჭირდათ.

სამივე დას უყვარდა ნამარხების შეგროვება, მაგრამ ელიზაბეტმა ამ საქმეში განსაკუთრებულ წარმატებას მიაღწია. მან მოახერხა სერიოზული კოლექციის შეგროვება, რომელშიც განსაკუთრებით ფართოდ იყო წარმოდგენილი ნამარხი თევზები. დები ფილპოტები დაახლოებულნი იყვნენ მერი ენინგთან, ცნობილ პალეონტოლოგთან და ნაშთების შემგროვებელთან, რომელიც ასევე ცხოვრობდა ლაიმ-რეჯისში. ელიზაბეტი  დიდ დროს ატარებდა მასთან. დროთა განმავლობაში გახდა მისი თანამგზავრი და მეგობარი. 1826 წელს მერი ენინგმა აღმოაჩინა, რაც ბელემნიტის ნამარხის შიგნით იყო რაღაც, რაც წააგავდა მელნის ტომარას გამომშრალი მელნით. ელიზაბეტმა მოახერხა მათი წყალში განზავება და მიღებული სეპიით რამდენიმე ნახატის დახატვაც კი, მათ შორის იქთიოზავრის გამოსახულების.

ელიზაბეტი კავშირში იყო ისეთ მეცნიერებთან, როგორებიც არიან უილიამ ბაკლენდი, უილიამ კონიბირი და ჰენრი დე ლა ბეში. როდესაც ლუი აგასისი ლაიმ-რეჯისს სტუმრობდა, ის გაოცებული იყო იმით, რომ ელიზაბეთმა და მერიმ შეძლეს ლაიმ-რეჯისის მიდამოებში ეპოვნათ და სწორად ამოეცნოთ 34 სახეობის ნამარხი თევზის.

ლაიმ-რეჯისში დები ფილპოტების კოლექციის საფუძველზე შეიქმნა ფილპოტების მუზეუმი (ახლანდელი ლაიმ-რეჯისის მუზეუმი). მუზეუმის შენობა ააშენა ელიზაბეტის ძმისშვილმა, თომას ფილპოტმა.

## სქოლიო 
კატეგორია:პალეონტოლოგები
კატეგორია:დაბადებული 1780
კატეგორია:გარდაცვლილი 1857
კატეგორია:ლონდონში დაბადებულები
ტესღუინო

**ტესღუინო ** —  სიმინდის კუსტარული ლუდი, რომელსაც იუტო-აცტეკების რამდენიმე ადამიანი აწარმოებს.  ტარაჰუმარას ხალხი ლუდს სიწმინდედ მიიჩნევს და ის მათი საზოგადოების მნიშვნელოვან ნაწილს წარმოადგენს.   ანთროპოლოგი ჯონ კენედი იუწყება, რომ „ტარაჰუმარელი წელიწადში საშუალოდ მინიმუმ 100 დღეს უშუალოდ ტესღუინოს უკავშირებს და ამ დროის დიდი ნაწილი მისი გავლენის ქვეშაა.“

## ეტიმოლოგია 
ტესღუინო მომდინარეობს ნაუატლის სიტყვისგან *tescuini* რაც იმას ნიშნავს, „გულისცემას“. 

## ტრადიცია 
ტარაჰუმარა (რომლებიც თავს რარამურს უწოდებენ) 120,000-კაციანი ენობრივი ჯგუფია, რომელთაც საერთო ენა აქვთ და ინარჩუნებენ თავიანთ კულტურას იზოლირებისა და წინააღმდეგობის გაწევის გზით. მათთვის ტესღუინო სამკურნალო ელექსირია, ბარტერული ნივთი და ღვთიური სასმელი. მათი რწმენით, ტარაჰუმარას ხალხს ღმერთმა ასწავლა სიმინდის ლუდის დამზადების ტექნოლოგია.

ტარაჰუმარას ხალხი ყოველწლიურად იკრიბება სააღდგომო კვირის განმავლობაში (*სემანას სანტა*) და რიტუალების დაცვით დიდი რაოდენობით სვამს ტესღუინოს. ანთროპოლოგ ბილ მერილის თანახმად, სმიტსონიანის ინსტიტუტიდან, „წმინდა სასმელი მისდევს დიდ სულებს იმ ადამიანისგან, ვინც სვამს მას, და ამიტომ როდესაც ადამიანები სვამენ მას იქცევიან როგორც ბავშვები [...] რადგან სულები რომლებიც აკონტროლებენ მათ ქმედებებს პატარა სულები არიან, პატარა ბავშვების მსგავსად“.  „პაკიკი“ გამოიყენება, როდესაც ლუდი მზადდება სიმინდის ახალი ღეროებისგან.  მიუხედავად იმისა, რომ სიმინდისგან დამზადებული ტესღუინი ყველაზე წმინდად ითვლება, ტარაჰუმარა ასევე ამზადებს ლუდს აგავასგან  და ხორბლისგან. ასევე, ისინი ამზადებენ სხვა ალკოჰოლურ სასმელებს ისეთი ხილისგან, როგორიცაა ატამი, კენკრა, ვაშლი, კაქტუსის ნაყოფი და მწვანილის თესლი. 

## წარმოება 
ლუდი მზადდება სიმინდის ბირთვისგან, რომელიც გაჟღენთილია, ამოსვლის შემდეგ მას ხარშავენ და ტოვებენ ველური საფუარის დახმარებით ბუნებრივია ფერმენტაციისთვის. არომატის დასაყენებლად ადგილობრივი ბალახი გამოიყენება.

## სქოლიო
კატეგორია:ალკოჰოლური სასმელები
კატეგორია:მექსიკური სამზარეულო
სექსუალური განათლება (2019)

**„სექსუალური განათლება“** () — ბრიტანული კომედიურ-დრამატული სატელევიზიო სერიალი, რომელიც მოგვითხრობს ინგლისის ქალაქ მურდეილის საშუალო სკოლის მოსწავლეების პრობლემებზე. სერიალის პირველი სეზონი, რომელიც 8 ეპიზოდს მოიცავს Netflix-მა 2019 წლის 11 იანვარს წარადგინა. პირველმა სეზონმა Rotten Tomatoes-ზე დადებითი გამოხმაურება მიიღო მაყურებლებისგან. სერიალი ყურადღებას ამახვილებს ისეთ თემებზე, როგორებიცაა სექსუალური იდენტობა, ჰიპერექსუალობა, უნებლიე თავშეკავება, მასტურბაცია, მოზარდის სექსუალობა და მოზარდის ორსულობა.

2019 წლის 2 თებერვალს Netflix-მა ოფიციალურად გადააგრძელა სერიალი მეორე სეზონისთვის, რომლის პრემიერა დაგეგმა 2020 წლის 17 იანვარს. 2020 წლის 10 თებერვალს ცნობილი გახდა, რომ სერიალის მესამე სეზონიც გამოვა.

## სიუჟეტი 
### პირველი სეზონი 
სერიალის სიუჟეტი ვითარედება პატარა ქალაქ მურდელეის საშუალო სკოლაში. სიუჟეტს საფუძვლად უდევს ისეთ სიტუაციები, რომელშიც გმირის, ოტის მილბერნის კლასელები აღმოჩნდნებიან ხოლმე. ოტისი დედასთან, ჯინ მილბერნთან, სექსოლოგიისა და ურთიერთობის ფსიქოლოგიის ცნობილ ექსპერტთან ერთად ცხოვრობს. სერიალის პირველ სეზონში, სასწავლო წლის პირველ დღეებში, ოტისს მოუწევს დაეხმაროს სკოლის ხულიგანს და ბულერს მისი სექსუალურ პრობლემების გადაჭრაში, იმ პირობით, რომ მის მეგობარს თავს დაანებებს. მოზარდების ინტიმური პრობლემების გადაჭრის ნიჭი აშკარა ხდება მეევი უაილისთვის, რომელიც სთავაზობს მთავარ გმირს კონსულტაციისთვის გაუწიოს თანაკლასელებთან  ფულის სანაცვლოდ. მეივთან დაახლოების მიზნით ოტისი ვალდებულია დათანხმდეს მას ამ შეთავაზებაზე.

### მეორე სეზონი 
მეორე სეზონის მოქმედებები სასწავლო წლის მეორე სემესტრში ვითარდება. ოტისი იწყებს ოლასთან შეხვედრებს. გარდა ამისა, სკოლაში ახალი მოსწავლეები მოდიან, რომლებიც გაბატონებულ წესრიგს არ ურიგდებიან. ამ ყველაფერს ემატება სკოლაში ქლამიდიოზის ეპიდემიის გაჩენა.

## მთავარ როლებში 
* ასა ბატერფილდი — ოტის მილბერნი
* ჯილიან ანდერსონი — ჟან ფ. მილბერნი
* ნკუტი გატვა — ერიკ ეფიონგი
* ემა მაკი — მეივ უაილი
* კონორ სვინდელსი — ადამ გროფი
* კედარ უილიამს-სტერლინგი — ჯექსონ მარჩეტი,
* აიმე ლუ ვუდი — აიმე გიბსი

## რესურსები ინტერნეტში 
* 

## სქოლიო 
კატეგორია:ინგლისურენოვანი ტელეპროგრამები
კატეგორია:ტელესერიალები ანბანის მიხედვით
უბანგი-შარი

**უბანგი-შარი** — საფრანგეთის ყოფილი კოლონია ეკვატორულ აფრიკაში 1914 წლიდან. 1958 წელს მიიღო ავტონომია. 1960 წლიდან დამოუკიდებელი ცენტრალური აფრიკის რესპუბლიკაა.

## ლიტერატურა
კატეგორია:ევროპის ყოფილი კოლონიები
კატეგორია:აფრიკის ისტორია ქვეყნების მიხედვით
ომარ დურმიშიძე

**ომარ დურმიშიძე** (დ. 18 ივნისი, 1949, თბილისი — გ. 13 ივნისი, 1994, იქვე) — ქართველი ფერმწერი, გრაფიკოსი. 

1973 წელს დაამთავრა თბილისის სამხატვრო აკადემია.

1974 წლიდან მონაწილეობდა სამხატვრო გამოფენებში როგორც საქართველოში, ასევე მის ფარგლებს გარეთ; 1974, 1978, 1984, 1999, 2006, 2009 წლებში მოეწყო მხატვრის პერსონალური გამოფენები თბილისში, აგრეთვე გერმანიის ფედერაციულ რესპუბლიკაში (1977), მოსკოვში (1979), იტალიაში (1980); მიღებული აქვს მონაწილეობა ქართული სახვითი ხელოვნებისადმი მიძღვნილ რეტროსპექტიულ გამოფენაში (თბილისი, მხატვრის სახლი, 1987); ძირითადი ნამუშერვრები: „ბესიკის ქუჩა“, „სოლოლაკი“, „კლდიაშვილის ქუჩა“, „ჩვენი ეზო“, „ნატურმორტი იებით“, „თევზები“, „მსხლები“ (1983, ყველა მხატვრის კუთვნილებაა), „ნინიკო“, „ნუნუ“ (1983), „ავტოპორტრეტი“ (1981), "„გ. დოჩანაშვილი“ (1985); ავტორია გრაფიკული ნამუშევრებისა: „დაბადება“, „ბებია შვილიშვილთან ერთად“, „ცხენი“, სერია „მხატვრის გახსენება“ (1986).

## ლიტერატურა 
## რესურსები ინტერნეტში 
კატეგორია:დაბადებული 18 ივნისი
კატეგორია:დაბადებული 1949
კატეგორია:თბილისში დაბადებულები
კატეგორია:გარდაცვლილი 13 ივნისი
კატეგორია:გარდაცვლილი 1994
კატეგორია:ქართველი მხატვრები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:ქართველი გრაფიკოსები
უბე (იაპონია)

**უბე** — ქალაქი და ნავსადგური იაპონიაში, კუნძულ ჰონსიუს სამხრეთ-დასავლეთ ნაწილში, იაპონიის შიდა ზღვის ნაპირზე, იამაგუტის პრეფექტურაში. მოსახლეობა 168398 ადამიანი (2016). არის სამრეწველო ცენტრი, განვითარებულია მანქანათმშენებლობა, ნავთობქიმიური მრეწველობა.

## ლიტერატურა
## სქოლიო
კატეგორია:იაპონიის ქალაქები
ხორხე უბიკო

**ხორხე უბიკო** (დ. 10 ნოემბერი, 1878, გვატემალა — გ. 14 ივნისი, 1946, ნიუ-ორლეანი) — გვატემალის სახელმწიფო და სამხედრო მოღვაწე. 1931-1944 წლებში იყო გვატემალის პრეზიდენტი, პრაქტიკულად დიქტატორი. წარმოადგენდა ლიბერალურ პარტიას, იყო პრო-ამერიკული ორიენტაციის. 1944 წლის ივნისის სახალხო აჯანყების შედეგად მისი რეჟიმი დაემხო, უბიკო მექსიკაში გაიქცა.

## ლიტერატურა 
კატეგორია:დაბადებული 10 ნოემბერი
კატეგორია:დაბადებული 1878
კატეგორია:გარდაცვლილი 14 ივნისი
კატეგორია:გარდაცვლილი 1946
კატეგორია:გვატემალის პრეზიდენტები
კატეგორია:დამხობილი პრეზიდენტები
კატეგორია:გვატემალის ვიცე-პრეზიდენტები
კატეგორია:გვატემალელი პოლიტიკოსები
ზინაიდა გიპიუსი

**ზინაიდა გიპიუსი** (დ. 8 ნოემბერი, 1869, ბელიოვი — გ. 9 სექტემბერი, 1945, პარიზი) — რუსი მწერალი და კრიტიკოსი, რუსული დეკადენტური ლიტერატურის წარმომადგენელი. პირველი ლექსები გამოაქვეყნდა 1888 წელს. 1920 წლიდან იყო ემიგრაციაში.

## ნაწარმოებები
*ყაყაჩოს ფერი, 1908, პიესა
*ეშმაკის თოჯინა, 1911, 
*რომან-უფლისწული, 1913
*მწვანე ბეჭედი, 1916, პიესა
*ცოცხალი სახეები, 1925, მემუარები

## ლიტერატურა 
კატეგორია:დაბადებული 8 ნოემბერი
კატეგორია:დაბადებული 1869
კატეგორია:გარდაცვლილი 9 სექტემბერი
კატეგორია:გარდაცვლილი 1945
კატეგორია:რუსი მწერლები
კატეგორია:მწერლები ანბანის მიხედვით
ლიუდას გირა

**ლიუდას გირა** (დ. , ვილნიუსი — გ. 1 ივლისი, 1946, იქვე) — ლიტველი პოეტი, ლიტვის სსრ-ის სახალხო პეტი (1943), ლიტვის სსრ-ის მეცნიერებთა აკადემიის აკადემიკოსი (1945). მისი ბევრი ლექსი ხალხურ სიმღერად იქცა.

## ნაწარმოებები
*სტვირი, 1909
*შურისძიება, 1910
*მწვანე მინდორი 1911
*სამშობლოს გზებით, 1912
*ნაპერწკლები, 1921
*გრიუნვალდის ლიტვა, 1942
*ძალმომრეობა და სიმტკიცე, 1942
*შორეულ გზებზე, 1945
*ბრძოლის სიტყვა, 1943

## ლიტერატურა 
## სქოლიო 
კატეგორია:დაბადებული 1884
კატეგორია:გარდაცვლილი 1 ივლისი
კატეგორია:გარდაცვლილი 1946
კატეგორია:ლიეტუველი პოეტები
კატეგორია:მწერლები ანბანის მიხედვით
კატეგორია:ვილნიუსში დაბადებულები
გირინი (ქალაქი)

**გირინი** — ქალაქი ჩინეთში, გირინის პროვინციაში, მდინარე სუნგარის ნაპირზე. მოსახლეობა 4,4 მლნ (2010). არის სარკინიგზო კვანძი და სამდინარო ნავსადგური. დაარსდა 1673 წელს. მოქმედებს თბოელექტროსადგური და ჰიდროელექტროსადგური.

## ლიტერატურა
კატეგორია:ჩინეთის ქალაქები
უბატონო თემები

**უბატონო თემები** — დაღესტნელი ფეოდალების მიერ XVIII საუკუნის პირველ ნახევარში აღმოსავლეთ კახეთში ჩამოყალიბებული თემები. დასახლებული იყო ხუნძებითა და წახებით.

## ისტორია
XVI-XVII საუკუნეებში ოსმალ-ყიზილბაშთა და დაღესტნელ გლეხთა განუწყვეტელი შემოსევების შედეგად კახეთის სამეფოს ჩრდილო-აღმოსავლეთ მხარე მთლიანად დაქვეითდა, მოსახლეობის რაოდენობა შემცირდა. დაცარიელებული ტერიტორიები ლეკებმა დაიკავეს. მათ ადგილობრივი გლეხები ყმებად გაიხადეს. ამის შედეგად ეს მხარე მოწყდა კახეთის სამეფოს. ხუნძებმა შექმნეს ექვსი თემი: ჭარის, ბელაქნის, კატეხის, თალის, მუხახის და ჯინიხის. წახებმა შექმნეს ოთხი თემი: წახურის, სუვაგილის, ყარადულაკის და ელისუს. უბატონო თემები თავის მხრივ იყოფოდა თავისუფალ ლეკთა სოფლებად და დამორჩილებულ ინგილოთა და მუღალების სოფლებად. ინგილოები და მუღალები იხდიდნენ გადასახადს — ქეშქელს. კახელი თავადაზნაურობა ამ ტერიტორიაზე ლეკთა ჯამაათმა შეცვალა.

1803 წლიდან უბატონო თემები რუსეთის იმპერიის ქვეშევრდომობაში მოექცნენ და 1830 წლიდან უშუალოდ შეუერთდნენ იმპერიას. 1832-1840 წლებში ეს მხარე საქართველოს გუბერნიის, ხოლო 1840-1845 წლებში საქართველო-იმერეთის გუბერნიის ნაწილი იყო. 1845-1860 წლებში არსებობდა ჭარ-ბელაქნის სამხედრო ოკრუგი, ხოლო 1860-1917 წლებში ზაქათალის ოკრუგი. 1918-1921 წლებში ტერიტორია იყო სადავო საქართველოს დემოკრატიულ რესპუბლიკასა და აზერბაიჯანის დემოკრატიულ რესპუბლიკას შორის და მისი ბედი საერთაშორისო არბიტრაჟს უნდა გადაეწყვიტა. საბჭოთა ოკუპაციის შემდეგ, 1921 წელს, ის მიეკუთვნა აზერბაიჯანის სსრ-ს.

## იხილეთ აგრეთვე
*საინგილო
*ჭარ-ბელაქანი

## ლიტერატურა
**პაპუაშვილი, თ.* ჭარ-ბელაქანი, თბილისი, 1972
**ბერძენიშვილი, ნ.*, „საქართველოს ისტორიის საკითხები“, წიგნი 3, თბილისი, 1966

კატეგორია:დაღესტანის თავისუფალი საზოგადოებები
დომენიკო გირლანდაიო

**დომენიიკო გირლანდაიო** (; დ. 2 ივნისი, 1448, ფლორენცია — გ. 11 იანვარი, 1494, ფლორენცია) — იტალიელი ფერმწერი. ადრეული რენესანსის ერთ-ერთი წამყვანი ფლორენციელი მხატვარი.

## ბიოგრაფია
იყო იუველირის შვილი. სწავლობდა ა. ბალდოვინეტისთან. მისი პირველი ფერწერული ნამუშევრები იყო ჩერჩინის სანტ-ანდრეას ეკლესიის ფრესკები. 1470–1472 წლებში მოხატა ფლორენციის ონიისანტის ეკლესია, 1473–1474 წლებში ბროცის სანტ-ანდრეას ეკლესია, 1475 წელს სან-ჯიმინიანოს ეკლესია. მის ადრინდელ ნამუშევრებში იგრძოდა XV საუკუნის ფლორენციელ და ნიდერლანდელ მხატვართა გავლენა. 1481–1482 წლებში მუშაობდა რომი, სადაც ვატიკანის სიქსეს კაპელაში დახატა ფრესკა „პეტრე და ანდრია მოციქულების მოწოდება“. ამ პერიოდში შეისწავლა ანტიკური ძეგლები, რამაც გაამდიდრა მისი ფერწერული სტილი. განსაკუთრებით აღსანიშნავია ფლორენციაში სანტა-ტირინიტას ეკლესიის სასეტის კაპელისა (1483–1486) და სანტა-მარია-ნოველას ეკლესიის (1485–1490) ფრესკები. თავის ფრესკებში ხშირად ხატვდა თანამედროვეთა პორტრეტებს (ლორენცო მედიჩი, ა. პოლიციანო და სხვები). აქვს დაზგური სურათები და პორტრეტებიც.

## ლიტერატურა
## სქოლიო
კატეგორია:დაბადებული 2 ივნისი
კატეგორია:დაბადებული 1448
კატეგორია:გარდაცვლილი 11 იანვარი
კატეგორია:გარდაცვლილი 1494
კატეგორია:იტალიელი მხატვრები
კატეგორია:ფლორენციელები
კატეგორია:მხატვრები ანბანის მიხედვით
გირობუსი

მინი|მარჯვნივ|250პქ|გირობუსი გ3, მსოფლიოში ერთადერთი შემორჩენილი გირობუსი.
**გირობუსი** — ინერციულ-აკუმულატორიანი ურელსო ტრანსპორტი, რომელიც მოძრაობს მქნევარას კინეტიკური ენერგიით. მქნევარას კინეტიკური ენერგიის მარაგი საკმარისია 5-6 კმ მანძილის გასავლელად. იყენებდნენ დამხმარე სატრანსპორტო საშუალებად მოკლე ტრასებსა და აფეთქებასაფრთხიან ობიექტებზე.

## ლიტერატურა
კატეგორია:ელექტროტრანსპორტი